CELEX: 62018TN0386
Language: lt
Date: 2018-06-27 00:00:00
Title: Byla T-386/18: 2018 m. birželio 27 d. pareikštas ieškinys byloje Iccrea Banca / Komisija ir BPV

201808030782050872018/C 294/703862018TC29420180820LT01LTINFO_JUDICIAL20180627565721Byla T-386/18: 2018 m. birželio 27 d. pareikštas ieškinys byloje Iccrea Banca / Komisija ir BPV
   
 ---documentbreak--- C2942018LT5610120180627LT00705615722018 m. birželio 27 d. pareikštas ieškinys byloje Iccrea Banca / Komisija ir BPV
   
   (Byla T-386/18)2018/C 294/70Proceso kalba: italų
      Šalys
   
   
      Ieškovė: Iccrea Banca SpA Istituto Centrale del Credito Cooperativo (Roma, Italija), atstovaujama advokatų P. Messina, F. Isgrò ir A. Dentoni Litta
   
      Atsakovės: Europos Komisija, Bendra pertvarkymo valdyba
   
      Reikalavimai
   
   Ieškovė Bendrojo Teismo prašo:
   
            —
         
         
            pagal SESV 263 straipsnį panaikinti 2018 m. balandžio 12 d. Bendros pertvarkymo valdybos sprendimą Nr. SRB / ES / SRF/2018/03 ir, prireikus, jo priedus, taip pat visus galimus vėlesnius Bendros pertvarkymo valdybos sprendimus (net jei jie ir būtų nežinomi), kuriais remdamasis Banca d’Italia (Italijos bankas) priėmė 2018 m. balandžio 27 d. Sprendimą Nr. 0517765/18 ir 2018 m. gegužės 28 d. Sprendimą Nr. 0646641/18;
         
      
            —
         
         
            pagal SESV 268 straipsnį atlyginti ICCREA Banca žalą dėl sumokėtų didesnių sumų, kurią Bendra pertvarkymo valdyba padarė vykdydama jai pavestas ieškovės mokėtinų įmokų nustatymo funkcijas;
         
      
            —
         
         
            jeigu pirmiau nurodyti reikalavimai būtų atmesti, pripažinti negaliojančiais [Deleguotojo reglamento (ES) 2015/63] 5 straipsnio 1 dalies a ir f punktus (arba, prireikus, visą reglamentą) dėl pagrindinių vienodo požiūrio, nediskriminavimo ir proporcingumo principų pažeidimo;
         
      
            —
         
         
            bet kuriuo atveju priteisti iš Bendros pertvarkymo valdybos visas bylinėjimosi išlaidas.
         
      
      Ieškinio pagrindai ir pagrindiniai argumentai
   
   Šis ieškinys pateiktas dėl 2018 m. balandžio 12 d. Bendros pertvarkymo valdybos sprendimo Nr. SRB / ES / SRF/2018/03 ir jo priedų, taip pat visų vėlesnių jos sprendimų (net jei jie ir būtų nežinomi), kuriais buvo nustatytos ieškovės pagal Deleguotąjį reglamentą (ES) 2015/63 (
         1
      ) mokėtinos įmokos.
   Grįsdama ieškinį ieškovė nurodo keturis motyvus.
   
            1.
         
         
            Pirmasis motyvas susijęs su netinkamai atliktu tyrimu, klaidingu faktinės situacijos vertinimu, Reglamento (ES) 2015/63 5 straipsnio [1 dalies] a punkto pažeidimu ir klaidingu taikymu, taip pat nediskriminavimo ir gero administravimo principų pažeidimu.
            
                     —
                  
                  
                     Šiuo klausimu nurodoma, kad nustatydama ieškovės mokėtinų įmokų sumas Bendra pertvarkymo valdyba klaidingai taikė Reglamento (ES) 2015/63 5 straipsnio [1 dalies] a punktą, nes neatsižvelgė į grupės vidaus įsipareigojimų taikymą.
                  
               
      
            2.
         
         
            Antrasis motyvas susijęs su netinkamai atliktu tyrimu, klaidingu faktinės situacijos vertinimu, Reglamento (ES) 2015/63 5 straipsnio [1 dalies] f punkto pažeidimu ir klaidingu taikymu, taip pat nediskriminavimo ir gero administravimo principų pažeidimu.
            
                     —
                  
                  
                     Šiuo klausimu nurodoma, kad Bendra pertvarkymo valdyba klaidingai taikė Reglamento (ES) 2015/63 5 straipsnio [1 dalies] f punktą, o tai lėmė dvigubą apskaičiavimą.
                  
               
      
            3.
         
         
            Trečiasis motyvas susijęs su Sąjungos institucijos elgesio, dėl kurio kyla deliktinė atsakomybė pagal SESV 268 straipsnį, neteisėtumu.
            
                     —
                  
                  
                     Šiuo klausimu nurodoma, kad Bendros pertvarkymo valdybos elgesyje yra visi elementai, kurių nuo seno reikalaujama pagal ES jurisprudenciją teikiant tokius prašymus, t. y. elgesio, kuriuo kaltinamos institucijos, neteisėtumas, reali žala ir priežastinio ryšio tarp elgesio ir nurodomos žalos buvimas.
                  
               
      
            4.
         
         
            Papildomai pateiktas ketvirtasis motyvas susijęs su veiksmingumo, lygiavertiškumo ir vienodo požiūrio principų pažeidimu, dėl ko Reglamentas (ES) 2015/63 netaikytinas.
            
                     —
                  
                  
                     Šiuo klausimu nurodoma, kad galimas minėto reglamento ir ieškovės situacijos prieštaringumas pažeidžia minėtus principus tiek, kiek subjektams, kurių faktinė situacija tokia kaip ICCREA, taikomas įmokų sumažinimas, o tai nepagrįstai apsunkina ieškovės situaciją, dėl to analogiškos situacijos turėtų būti vertinamos skirtingai.
                  
               
      (
         1
      )	2014 m. spalio 21 d. Komisijos deleguotasis reglamentas (ES) 2015/63, kuriuo papildomos Europos Parlamento ir Tarybos direktyvos 2014/59/ES nuostatos dėl ex ante įnašų, skirtų pertvarkymo finansavimo struktūroms (OL L 11, 2015, p. 44).